Lav et referat af nedenstående tekst:

Tekst:
En hjerneskadet mand, som onsdag aften forlod sin institution i Nykøbing Mors og har været eftersøgt siden, er endnu ikke dukket op - borgere, pårørende og politi leder stadig. Manden, som hidtil er blevet beskrevet som værende 63 år gammel, er dog kun 53 år, oplyser et familiemedlem. Han er beboer på institutionen Rehabiliteringscenter Strandgården på Fyrvejen i Nykøbing Mors. Manden er 185 cm høj, af almindelig bygning og har kort gråt hår. Derudover har han et institutionsarmbånd rundt om håndledet, og er iført en blå sweatshirt med lynlås og mørkeblå joggingbukser. Politiet formoder, at manden befinder sig et sted i Nykøbing og omegn, men har også tidligere i dag meddelt, at det afhænger af folks henvendelser, hvis det skal lykkes at finde manden. De opfordrer til, at folk ringer, så snart de ser ham i stedet for først at henvende sig senere. Hvis du har set manden, kan du kontakte Midt- og Vestjyllands Politi på 114.

Referat:
Politiet har fredag aften stadig gang i eftersøgningen af en hjerneskadet mand, der torsdag forlod sin institution uden at vende tilbage.